[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000005", "text": "Mae prentisiaethau dwyieithog yn chwarae rhan allweddol yn llwyddiant busnes blaenllaw o\u2019r gogledd sy\u2019n un o gwmni\u0308au peirianneg sifil mwyaf Prydain"}, {"text_idx": "#000007", "text": "Mae dros 500 o bobl yn gweithio i Jones Bros Civil Engineering UK, sydd a\u0302\u2019i bencadlys yn Rhuthun, ac mae wedi recriwtio dros gant o brentisiaid dros y pedair blynedd ddiwethaf."}, {"text_idx": "#000013", "text": "Dywedodd Garmon Hafal, rheolwr hyfforddiant Jones Bros, bod y cwmni\u2019n cyflogi dros 40 o brentisiaid ar hyn o bryd a\u2019i fod yn gobeithio recriwtio 30 arall erbyn mis Medi."}, {"text_idx": "#000015", "text": "\u201cRydyn ni\u2019n lwcus bod pump o\u2019n saith hyfforddwr ac asesydd a\u2019r rhan fwyaf o\u2019r gweithwyr, o\u2019r cyfarwyddwyr i lawr, yn siarad Cymraeg. Mae\u2019n bwysig i\u2019r cwmni ein bod yn cynnig cymaint o hyfforddiant ag y gallwn yn Gymraeg ac yn y ffordd fwyaf cyfforddus ar gyfer ein dysgwyr."}, {"text_idx": "#000016", "text": "\u201cRydyn ni\u2019n buddsoddi\u2019n drwm yn ein Rhaglen Brentisiaethau sy\u2019n eithriadol o bwysig gan ei bod yn rhoi cyfleoedd i bobl ifanc o bob rhan o Brydain ddatblygu gyrfaoedd yn y diwydiant adeiladu."}, {"text_idx": "#000017", "text": "\u201cRydyn ni wedi rhoi cyfleoedd i 30 o bobl wneud prentisiaethau bob blwyddyn, ar gyfartaledd, dros y chwe blynedd diwethaf. Rydyn ni\u2019n gwneud mwy nag sydd raid er mwyn datblygu gweithwyr sy\u2019n fedrus mewn gwahanol feysydd yn ystod eu prentisiaethau."}, {"text_idx": "#000018", "text": "\u201cO\u2019r 400 sy\u2019n gweithio ar safleoedd gennym, mae dros 100 wedi dod trwy ein Rhaglen Brentisiaethau.\u201d"}, {"text_idx": "#000019", "text": "Sefydlwyd cwmni Jones Bros yn yr 1950au, ac mae\u2019r ti\u0302m arwain yn cynnwys aelodau o\u2019r ail a\u2019r drydedd genhedlaeth o\u2019r teulu a\u2019i sefydlodd. Mae\u2019r cwmni wedi ennill cytundebau ledled y Deyrnas Unedig mewn sectorau sy\u2019n cynnwys priffyrdd, amddiffyn rhag llifogydd a\u2019r mo\u0302r, rheoli gwastraff ac ynni adnewyddadwy."}, {"text_idx": "#000020", "text": "Dywedodd Mark Breeze, rheolwr dysgu seiliedig ar waith yng Ngholeg Cambria, fod y coleg yn cydweithio\u2019n agos a\u0302 Jones Bros i ddarparu\u2019r Prentisiaethau Uwch presennol a\u2019i fod yn gobeithio cynnig rhagor o gyfleoedd dwyieithog pan newidir i\u2019r cymwysterau Adeiladu Lefel 3 newydd o fis Medi ymlaen."}, {"text_idx": "#000021", "text": "\u201cRydyn ni\u2019n awyddus i ddatblygu ein partneriaeth gyda Jones Bros drwy gydweithio\u2019n agos a rhannu eu harferion da,\u201d meddai. \u201cMae cymwysterau adeiladu yn newid ac rydyn ni\u2019n awyddus i\u2019n partneriaeth fod hyd yn oed yn fwy cynhyrchiol."}, {"text_idx": "#000022", "text": "\u201cMae\u2019n amlwg iawn bod y cwmni\u2019n cefnogi eu prentisiaid ac yn buddsoddi ynddynt er mwyn datblygu eu sgiliau a\u2019u gallu ac mae hynny\u2019n cyfrannu at lwyddiant y busnes.\u201d"}, {"text_idx": "#000023", "text": "Dywedodd Emrys Roberts, cynghorydd ymgysylltu a\u0302 chwsmeriaid y CITB, sy\u2019n darparu grantiau i gwmni\u0308au adeiladu i hyfforddi eu staff, fod prentisiaethau dwyieithog wrth galon model Jones Bros ar gyfer gweithlu cynaliadwy."}, {"text_idx": "#000026", "text": "Dywedodd Ryan Evans, hyrwyddwr dwyieithrwydd NTfW: \u201cMae llawer o weithleoedd yn dod yn fwy dwyieithog a gall hynny fod o gymorth mawr i gyflogwyr, yn enwedig wrth ddelio a\u0302 chwsmeriaid sy\u2019n siarad Cymraeg."}, {"text_idx": "#000028", "text": "\u201cMae Jones Bros yn esiampl ardderchog ym maes prentisiaethau, gan ddangos manteision dysgu a gweithio\u2019n ddwyieithog. \u201d"}, {"text_idx": "#000030", "text": "\u201cMae nod Llywodraeth Cymru o sicrhau miliwn o siaradwyr Cymraeg erbyn 2050 yn golygu na fu erioed yn bwysicach i gyflogwyr a\u2019u gweithwyr ddatblygu eu sgiliau dwyieithog er mwyn gwella rhagolygon eu busnes a\u2019u cyfleoedd ym myd gwaith.\u201d"}, {"text_idx": "#000035", "text": "Darparwr hyfforddiant mwyaf Cymru yn dathlu 35 mlynedd o lwyddiant\nAdduned Gweinidog am gydraddoldeb i gyrsiau galwedigaethol yn plesio darparwyr hyfforddiant\nCymwysterau Cymru: ymgeisiwch i fod yn arbenigwr pwnc\nSgiliau\u2019r Dyfodol ar gyfer Gweithlu\u2019r Dyfodol"}]